CELEX: 62014CA0161
Language: el
Date: 2015-06-04 00:00:00
Title: Υπόθεση C-161/14: Απόφαση του Δικαστηρίου (δεύτερο τμήμα) της 4ης Ιουνίου 2015 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας (Παράβαση κράτους μέλους — Κοινό σύστημα φόρου προστιθέμενης αξίας — Οδηγία 2006/112/ΕΚ — Άρθρο 98, παράγραφος 2 — Σημείο 10 του παραρτήματος III — Μειωμένος συντελεστής ΦΠΑ για την παράδοση, ανέγερση, ανακαίνιση και μετασκευή κατοικιών στο πλαίσιο της κοινωνικής πολιτικής — Σημείο 10α του παραρτήματος III — Μειωμένος συντελεστής ΦΠΑ για την ανακαίνιση και επισκευή ιδιωτικών κατοικιών, εξαιρουμένων των υλικών που αποτελούν σημαντικό μέρος της αξίας της παροχής — Εθνική νομοθεσία που εφαρμόζει μειωμένο συντελεστή ΦΠΑ στην παροχή υπηρεσιών εγκατάστασης και στην προμήθεια «υλικών για εξοικονόμηση ενέργειας»)

20.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/15
            
         Απόφαση του Δικαστηρίου (δεύτερο τμήμα) της 4ης Ιουνίου 2015 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας
   (Υπόθεση C-161/14) (1)
   
   ((Παράβαση κράτους μέλους - Κοινό σύστημα φόρου προστιθέμενης αξίας - Οδηγία 2006/112/ΕΚ - Άρθρο 98, παράγραφος 2 - Σημείο 10 του παραρτήματος III - Μειωμένος συντελεστής ΦΠΑ για την παράδοση, ανέγερση, ανακαίνιση και μετασκευή κατοικιών στο πλαίσιο της κοινωνικής πολιτικής - Σημείο 10α του παραρτήματος III - Μειωμένος συντελεστής ΦΠΑ για την ανακαίνιση και επισκευή ιδιωτικών κατοικιών, εξαιρουμένων των υλικών που αποτελούν σημαντικό μέρος της αξίας της παροχής - Εθνική νομοθεσία που εφαρμόζει μειωμένο συντελεστή ΦΠΑ στην παροχή υπηρεσιών εγκατάστασης και στην προμήθεια «υλικών για εξοικονόμηση ενέργειας»))
   (2015/C 236/21)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: M. Clausen και C. Soulay)
   
      Καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: L. Christie και M. Holt, επικουρούμενοι από τον K. Lasok QC)
   
      Διατακτικό
   
   Το Δικαστήριο αποφασίζει:
   
               1)
            
            
               Το Ηνωμένο Βασίλειο της Μεγάλης Βρετανίας και της Βόρειας Ιρλανδίας, εφαρμόζοντας μειωμένο συντελεστή φόρου προστιθέμενης αξίας στην παροχή υπηρεσιών εγκατάστασης «υλικών για εξοικονόμηση ενέργειας» και στην παράδοση των υλικών αυτών από πρόσωπο που εγκαθιστά τα εν λόγω υλικά σε κτίριο κατοικιών:
               
                           —
                        
                        
                           στον βαθμό που η εν λόγω παροχή υπηρεσιών και η παράδοση δεν μπορούν να θεωρηθούν ως «παράδοση, ανέγερση, ανακαίνιση και μετασκευή κατοικιών στο πλαίσιο της κοινωνικής πολιτικής» για τους σκοπούς του σημείου 10 του παραρτήματος III της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, όπως τροποποιήθηκε με την οδηγία 2009/47/ΕΚ του Συμβουλίου, της 5ης Μαΐου 2009·
                        
                     
                           —
                        
                        
                           στον βαθμό που η εν λόγω παροχή υπηρεσιών και η παράδοση δεν εμπίπτουν στο πλαίσιο της «ανακαίνισης και επισκευής ιδιωτικών κατοικιών» για τους σκοπούς του σημείου 10α του παραρτήματος III της εν λόγω οδηγίας, και
                        
                     
                           —
                        
                        
                           στον βαθμό που ακόμη και αν εμπίπτουν στην ανακαίνιση και επισκευή ιδιωτικών κατοικιών για τους σκοπούς του σημείου 10α του παραρτήματος III της οδηγίας αυτής, η εν λόγω παροχή υπηρεσιών και παράδοση περιλαμβάνουν υλικά που αποτελούν σημαντικό μέρος της αξίας της παροχής,
                        
                     παρέβη τις υποχρεώσεις που υπέχει από τις διατάξεις του άρθρου 98 της οδηγίας 2006/112, όπως τροποποιήθηκε με την οδηγία 2009/47, σε συνδυασμό με το παράρτημα III της εν λόγω οδηγίας.
            
         
               2)
            
            
               Καταδικάζει το Ηνωμένο Βασίλειο της Μεγάλης Βρετανίας και της Βόρειας Ιρλανδίας στα δικαστικά έξοδα.
            
         
      (1)  ΕΕ C 212 της 7.7.2014.